- Chefi la cuțite - MAREA FINALĂ | Miercuri, 20:30, Antena 1 & AntenaPLAY
- Formula 1™ se vede în AntenaPLAY! Nu rata Marele Premiu din Imola pe 19 mai, de la 19:45 în AntenaPLAY!
O cultură cândva profitabilă la finalul primăverii, varza a ajuns, în acest an, să fie dată aproape pe degeaba sau aruncată pe câmp ori la gunoi din lipsă de clienți, potrivit agrointel.ro.
Leguma din România care e aruncată la gunoi, deoarece e cumpărată de prea puține persoane
Fermierii au extins suprafețele cultivate primăvara cu varză, așa că acum producția este mare, iar cererea e mică. Din cauza producției bogate, dublate de importuri, s-a ajuns la prea multă varză.
O legumicultoare a pozatat o poză în mediul online, în care se putea observa cum tone de varză au ajuns să fie aruncate la gunoi.
„Aici ajunge munca fermierilor români!”, a scris femeia în dreptul fotografiei postate pe un grup dedicat producătorilor de legume, potrivit de agrointel.ro.
Mulți și-au exprimat nemulțumirea în mediul online, prin comentarii postate chiar la poza cu varza aruncată la gunoi.
„Singura rezolvare este să băgăm tocătoare în ea, altădată să aprecieze munca legumicultorilor să mănânce din aceea de plastic adusă din afară. Nu interesează pe nimeni munca noastră și banii pierduți pentru înființarea culturii că de profit nu mai vorbim. Noi o dăm cu 50 de bani pe kilogram și în piață este de cinci chiar șase ori mai mult adică 2,5 – 3 lei. În magazin nu mai vorbim, că poate ajunge și la 5-6 lei pe kilogramul.”, a transmis un fermier, potrivit sursei citate mai sus.
„Cine strică piața? Vin tiruri cu varză din Macedonia și la vamă au trecere bună, așa fac politicienii noștri! Acum doi ani am vorbit cu domnul ministru al Agriculturii și i-am zis că este multă lubeniță din import în țara noastră, și mi-a zis că nu are ce să facă că este piață liberă suntem în Uniunea Europeană suntem piață de desfacere.”, a spus un legumicultori, în timp ce un alt producător a comentat:
„A fost prea multă varză pusă și cumpărători puțini aș vrea să le spun tuturor care cultivă varză să se gândească că primăvara nu e toamnă să cumpere lumea cu sacii, cumpără două-trei verze.”
„Aici se ajunge dacă unii sunt dornici de îmbogățire. Dați-o puțin mai jos decât cei din marketing și nu o aruncați, dar voi vreți să o dați la prețul din marketing, dar plătiți taxe și salarii care cei cu marile magazine? V-ați pus întrebarea cu cât o dau macedonenii dacă spuneți că vin tiruri de acolo?”, a fost de părere un internaut, potrivit agrointel.ro.